En praktikplan er til for at få skabt nogle faste rammer fra starten af i din praktikperiode. Det er en hjælp til både at skabe og bevare overblikket gennem din uddannelse og på den måde er planen med til at sikre, at du når de mål, der er for uddannelsen.
Praktikplanen omfatter blandt andet:
Navn på den uddannelsesansvarlige, som har det overordnede ansvar for din uddannelse.
Navn på den oplæringsansvarlige. I virksomheder med flere afdelinger, vil der typisk være en oplæringsansvarlig for hver afdeling, du skal være i.
En tidsplan for, hvor længe du skal være i hver funktion/afdeling.
Uddannelsesmål.